Illas Estelas

Non confundir coa Ilhas Estelas, do arquipélago portugués das Berlengas. As Illas Estelas, ou As Estelas, son un arquipélago pontevedrés situado fronte á península de Monteferro, Panxón, en Nigrán. O arquipélago é pequeno pero ten uns fondos mariños ben conservados e é un punto de parada de aves con interese de conservación polo que foi declarado como zona especial de conservación (ZEC). Xeografía e xeoloxía O arquipélago está formado por dúas illas principais: a Estela de Dentro, de 29 metros de altitude e 9,6 hectáreas, e a Estela de Fóra con 20 metros de altitude e 7 hectáreas. Hai ademais un grupo de illotes chamados As Serralleiras, outros illotes menores e varios penedos. As dúas illas maiores son de aparencia achanzada Fauna e flora Flora As illas están rodeadas de arrecife. As illas son de rochedos con cubertas de breixos do litoral. Teñen algúns arbustos e árbores baixas de bosques mixtos. Fauna Nelas están presentes aves de interese como Sterna sandvicensis, Sterna hirundo, Chlidonias niger, e aves migratorias como Phalacrocorax carbo, Phalacrocorax carbo sinensis, a gaivota patiamarela Larus cachinnans. Arredor delas hai un banco marisqueiro. Galería de imaxes Notas